sagorsarker/bangla-wikipedia huggingface dataset:
রূপান্তরিত লিঙ্গ

রূপান্তরিত লিঙ্গ বা ট্রান্সজেন্ডার হল সেসব ব্যক্তি যাদের মানসিক লিঙ্গবোধ জন্মগত লিঙ্গ চিহ্ন হতে ভিন্ন। রূপান্তরিত লিঙ্গের ব্যক্তিবর্গ যদি তাদের লিঙ্গ পরিবর্তন করতে ডাক্তারি সাহায্য কামনা করে তবে তাদেরকে অনেকসময় "রূপান্তরকামী" নামে ডাকা হয়। 'এছাড়াও "রূপান্তরিত লিঙ্গ" একটি শ্রেণিগত পরিভাষা: যাতে এমন ব্যক্তিদেরও যোগ করা হয় যাদের মানসিক লিঙ্গবোধ তাদের জন্মগত লিঙ্গচিহ্নএর "বিপরীত" (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, অথবা অলিঙ্গ)। রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়, তাদের লিঙ্গবোধ যাই হোক না কেন।
রূপান্তরিত লিঙ্গের ব্যক্তিবর্গ বিপরীতকামী, সমকামী, উভকামী বা নিষ্কামী ইত্যাদি হিসেবে চিহ্নিত হতে পারেন., অথবা প্রচলিত যৌন অভিমুখিতার তকমাকে বেঠিক বা অপ্রযোজ্যও মনে করতে পারেন। পাশাপাশি, "রূপান্তরিত লিঙ্গ" পরিভাষাটি "আন্তঃলিঙ্গ" হতে সম্পূর্ণ আলাদা, যার দ্বারা এমন ব্যক্তিবর্গকে বোঝানো হয় যারা জন্মগতভাবে এমন বৈশিষ্ট্যের অধিকারী যা পুরুষ বা নারীর দৈহিক যৌন বৈশিষ্ট্য হতে আলাদা।
অনেক ট্রান্সজেন্ডার ব্যক্তি জেন্ডার ডিসফোরিয়ায় আক্রান্ত। এদের কেউ কেউ হরমোন রিপ্লেসমেন্ট থেরাপি , লিঙ্গ-নিশ্চিত অস্ত্রোপচার বা সাইকোথেরাপির মতো চিকিৎসা নিয়ে থাকেন। সকল ট্রান্সজেন্ডার ব্যক্তি এসব চিকিৎসা পছন্দ করেন না। কেউ কেউ আর্থিক বা চিকিৎসাগত কারণে এগুলো করতে পারেন না।
অলিম্পিকে ইউক্রেন

ইউক্রেন স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে এবং তারপর থেকে প্রত্যেক গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে। ওকসানা বাইউল হলেন প্রথম স্বর্ণ পদক বিজয়ী ইউক্রেনীয় ক্রীড়াবিদ।
স্বাধীনতার পূর্বে ইউক্রেন, ১৯০০-১৯১২ গেমস রুশ সাম্রাজ্যের অধীন, ১৯৫২-১৯৮৮ গেমস সোভিয়েত ইউনয়নের অধীন এবং সোভিয়েত ইউনিয়নের পতনের পর ১৯৯২ গেমসে সমন্বিত দলের অধীনে অলিম্পিক গেমসে প্রতিনিধিত্ব করেছে। তাতিয়ানা গুতসু হলেন ১৯৯২ সমন্বিত দলের সবচেয়ে সেরা ক্রীড়াবিদ।
ইউক্রেনীয় ক্রীড়াবিদগণ গ্রীষ্মকালীন অলিম্পিকে ১১৫ টি পদক এবং শীতকালীন অলিম্পিকে ৭ টি পদক জিতেছে। সবচেয়ে বেশি পদক জিতেছে গ্রীষ্মকালীন জিমন্যাস্টিকসে এবং শীতকালীন বায়াথলনে। ইউক্রেন শীর্ষ পদক অর্জনকারী দেশসমূহের মধ্যে একটি।
ন্যাশনাল অলিম্পিক কমিটি অব ইউক্রেন ১৯৯০ সালে গঠিত হলেও আন্তর্জাতিক অলিম্পিক কমিটি আইওসির স্বীকৃতি পায় ১৯৯৩ সালে।
সারাওয়াক নদী

সারাওয়াক নদী (মালয় - "সুঙ্গাই সারাওয়াক") হল বোর্নিও দ্বীপের সারাওয়াকের মধ্য দিয়ে প্রবাহিত একটি নদী। বোর্নিও দ্বীপের মধ্যস্থলে কাপুয়াস পর্বতমালায় উৎপন্ন এই নদীটি দৈর্ঘ্যে প্রায় ২১৭ কিলোমিটার (১৩০ মাইল); এর দু'টি উপনদী হল সারাওয়াক কিরি ও সারাওয়াক কানান। মালয়েশিয়ার সারাওয়াক প্রদেশের দক্ষিণপশ্চিমাঞ্চলের অধিবাসীদের কাছে জলের অত্যন্ত গুরুত্বপূর্ণ উৎস এই নদী। সারাওয়াক প্রদেশের রাজধানী কুচিং এই নদীর তীরেই অবস্থিত। নানাধরনের জলক্রীড়া, যেমন বাৎসরিক ক্রীড়ানুষ্ঠান সারাওয়াক রেগাতা এই নদীকে ঘিরেই আয়োজিত হয়। সারা পৃথিবী থেকে এই অনুষ্ঠান পর্যটকদের আকর্ষণ করে থাকে।
সারাওয়াক প্রদেশের গভর্নর "ইয়াং দি-পেরতুয়া নেগেরি, সারাওয়াক"-এর সরকারি বাসভবন "আস্তানা" এই নদীর তীরেই অবস্থিত। এছাড়াও সারাওয়াক প্রদেশের নতুন বিধানসভা ভবন ও ১৮৭৯ সালে শ্বেতরাজাদের আমলে তৈরি ঐতিহাসিক দুর্গ ফোর্ট মার্গেরিটাও এই নদীর উত্তর তীরে অবস্থিত।
বৈশ্বিক বিপাসনা বুদ্ধমন্দির

বৈশ্বিক বিপাসনা বুদ্ধবিহার মুম্বাইয়ের উত্তর-পশ্চিমে বোরিবালির, গোরাইতে অবস্থিত একটি বুদ্ধবিহার ও ধ্যানাগার। এর নির্মাণকাজ ২০০০ সালে শুরু হয় এবং ২০০৮ সালে নির্মাণ সম্পূর্ণ হয়। ভারতের রাষ্ট্রপতি প্রতিভা দেবী সিং পাতিল, এই বুদ্ধবিহারটির শুভ-উদ্বধন করেন ৮ ফেব্রুয়ারি ২০০৯ সালে। এটি আরব সাগর ও গোরাই খাড়ির মাঝের দানকৃত জমিতে নির্মাণ করা হয়েছে। বুদ্ধবিহারটি মায়ানমারের ঐতিহ্যবাহী বুদ্ধমন্দির রেঙ্গুনের সয়েডসগোন বুদ্ধবিহারের আদলে নির্মিত।
অলিম্পিকে উজবেকিস্তান

উজবেকিস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত উজবেকিস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
উজবেক ক্রীড়াবিদগণ গ্রীষ্মকালীন গেমসে সর্বমোট ২০টি পদক এবং শীতকালীন গেমসে ১টি মাত্র পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
উজবেকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
ব্রাহ্মণবাড়িয়া সরকারি পলিটেকনিক ইনস্টিটিউট

ব্রাহ্মণবাড়ীয়া পলিটেকনিক ইনস্টিটিউট বাংলাদেশের কয়েকটি নতুন পলিটেকনিক ইনস্টিটিউটসমূহের মধ্যে একটি। 
ইসলামপুর, বিজয়নগর, ব্রাহ্মণবাড়ীয়া (৩২৩৪) বাংলাদেশ
অত্র প্রতিষ্ঠানের ক্যাম্পাস কোলাহল এবং ধূমপান মুক্ত। 
এখানে বাংলাদেশ ছাত্রলীগ, জাতীয়তাবাদী ছাত্রদল, বাংলাদেশ ইসলামী ছাত্রশিবির ও ক্বওমীপন্থী ছাত্রসংগঠন তাদের কর্মকাণ্ড পরিচালনা করছে।
আইএনএস কলকাতা (ডি৬৩)

আইএনএস কলকাতা হল কলকাতা শ্রেনির নির্দেশিত ক্ষেপণাস্ত্র যুক্ত ডেস্ট্রয়ার শ্রেনির স্টেলথ যুদ্ধজাহাজ। ২০০৩ সালে এই যুদ্ধ জাহাজ নির্মাণের কথা থাকলেও নির্মাণে বিলম্ব হয় এবং ২০০৬ সালে জাহাজটির নির্মাণ শুরু হয় তৎকালীন সরকারের আমলে এরপর ২০১৪ সালের ১০ই জুলাই জাহাজটির পরীক্ষা মূলক যাত্রা শুরু হয় এবং ১৬ই আগস্ট ২০১৪ সালে ভারতের প্রধানমন্ত্রী, নরেন্দ্র মোদীা আসার পর আইএনএস কলকাত যুদ্ধ জাহাজটি ভারতীয় নৌ বাহিনীর অন্তর্ভুক্ত হয়।
জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।
এই যুদ্ধ জাহাজটিতে ব্যবহৃত রাডারটি (MF-STAR-AESA) ইসরায়েলে তৈরি। রাডারটির চারদিকে চারটি প্যনেল বর্তমান; ফলে এটি ৩৬০ ডিগ্রি নজর রাখতে সক্ষম। রাডারটি এস ব্যনড সংকেত বিশ্লেষনে সক্ষম যা প্রধানত কৃত্রিম উপগ্রহের সঙ্গে যোগাযোগে ব্যবহৃত হয়। রাডারটির রেঞ্জ ২৫০ কিমি। প্রযুক্তিটি এক সঙ্গে ২৪টি সংকেত বুঝতে ও ১৬টি মিসাইল ছুড়তে সক্ষম।
জাহাজটিতে দেশীয় প্রযুক্তিতে তৈরি ডুবজাহাজ ধ্বংসকারী ব্যবস্থা রয়েছে। এটি জলের নিচে এক সঙ্গে ৮টি লক্ষ্য শনাক্ত করতে সক্ষম ও ৪টি টর্পেড ছুড়তে সক্ষম।
জাহাজটি থেকে ব্রাহ্মোস ক্ষেপণাস্ত্র ও বারাক ৮ ছুড়তে সক্ষম।
মুম্বই শহরতলি রেল

মুম্বই শহরতলি রেল ভারতের মুম্বই মহানগরীর স্থানীয় সার্বজনিক পরিবহন ব্যবস্থা। মুম্বই শহরতলি রেল পরিচালনা করে ভারতীয় রেলের মধ্য ও পশ্চিম রেল অঞ্চল। এই শহরতলি রেলের সর্বমোট দৈর্ঘ্য , যেখানে প্রায় ২৩৪২টি ট্রেন দৈনিক ৭.৫ মিলিয়ন যাত্রী পরিবহন করে; এই হিসেবে বার্ষিক যাত্রী পরিবহন সাংখ্য প্রায় ২.৬৪ বিলিয়ন। মুম্বই শহরতলি রেল, ভারতের বৃহত্তম তথা বিশ্বের গুরুত্বপূর্ণ শহরতলি রেলগুলির একটি।
মুম্বই উপনগরীয় রেলের ইতিহাস অনেক পুরনো। কারণ, দক্ষিণ এশিয়ায় ব্রিটিশ কর্তৃক প্রথম ১৮৫৩ সালের ১৬ এপ্রিল তারিখে প্রথম ট্রেন চালিত হয় বোরি বন্দর (বর্তমান ছত্রপতি শিবাজী টার্মিনাস) থেকে থানে পর্যন্ত। মুম্বই উপনগরীয় রেল তারই একটি প্রশাখা।
মুম্বই উপনগরীয় রেল মোট আট বার সন্ত্রাসী আক্রমণের শিকার হয়েছে এবং এর ফলে প্রায় ৩৬৮ জন মানুষ মারা গেছে বলে ধারণা করা হয়।
মুম্বই উপনগরীয় রেল বলিউডের অনেক চলচ্চিত্রে দেখানো হয়েছে। উল্লেখ্য ভাবে কিছু তার মধ্যে
ইত্যাদি
অলিম্পিকে জিম্বাবুয়ে

জিম্বাবুয়ে বর্তমান নামে অলিম্পিক গেমসে প্রথম অংশগ্রহণ করে ১৯৮০ সালে এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসছে। এরপূর্বে ১৯২৮, ১৯৬০ ও ১৯৬৩ গেমসে রোডেশিয়া নামে অংশগ্রহণ করেছিল। রাশিয়ার সোচিতে অনুষ্ঠিত ২০১৪ শীতকালীন গেমসের মাধ্যমে শীতকালীন অলিম্পিকে জিম্বাবুয়ের অভিষেক হয়।
জিম্বাবুয়ের ক্রীড়াবিদগণ দুটি ক্রীড়ায় তিনটি স্বর্ণ সহ মোট আটটি পদক জিতেছে। একটি মাত্র শীতকালীন গেমসে অংশগ্রহণ করলেও কোন পদক জিতেনি। কিরস্তি কভেন্টারি একাই ২০০৪ ও ২০০৮ গেমসে ৭টি পদক জিতেছে। ১৯৮০ গেমসে বিশ্বকে তাক লাগিয়ে দিয়ে মহিলাদের ফিল্ড হকিতে স্বর্ণ জিতেছিল জিম্বাবুয়ে।
জিম্বাবুয়ের জাতীয় অলিম্পিক কমিটি ১৯৩৫ সালে গঠিত হয় এবং ১৯৮০ সালে আন্তর্জাতিক অলিম্পিক কমিটি আইওসির স্বীকৃতি পায়।
অ্যামি অ্যাডামস

অ্যামি লৌ অ্যাডামস (; জন্মঃ ) একজন মার্কিন অভিনেত্রী এবং গায়িকা। তিনি দুইবার গোল্ডেন গ্লোব পুরস্কার জেতেন এবং অ্যাকাডেমি পুরস্কার ও বাফটা পুরস্কার উভয় অনুষ্ঠানেই পাঁচবার করে মনোনয়ন লাভ করেন।
তিনি "ডিনার থিয়েটারের" স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে "ড্রপ ডেড গর্জিয়াস" চলচ্চিত্রে অভিনয়ের মধ্য দিয়ে ফিচার চলচ্চিত্রে তার অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের "ক্যাচ মি ইফ ইউ ক্যান" (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তার অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।
২০১৩ সালে "আমেরিকান হাসল" চলচ্চিত্রে অভিনয়ের জন্য তিনি প্রথম গোল্ডেন গ্লোব পুরস্কার লাভ করেন এবং প্রথমবারের মত "সেরা অভিনেত্রী" ক্যাটাগরিতে অস্কার মনোনয়ন লাভ করেন। পরবর্তীতে, ২০১৪ সালে বিগ আইজ চলচ্চিত্রে অসামান্য অভিনয়ের সুবাদে অ্যামি লাভ করেন তার ক্যারিয়ারের দ্বিতীয় "গোল্ডেন গ্লোব পুরস্কার"। জনপ্রিয় চলচ্চিত্র ম্যান অব স্টিল এবং এর সিক্যুয়েলে তিনি "লুইস লেইন" চরিত্রে অভিনয় করেন।
ইতালির ভেনেটো শহরের ভিসেনজায় অ্যাডামস জন্মগ্রহণ করেন। সাত ভাইবোনের মধ্যে অ্যাডামস ছিলেন চতুর্থ। ১৯৮৫ সালে তার বাবা-মার বিবাহবিচ্ছেদ ঘটার আগ পর্যন্ত তিনি "এলডিএস চার্চে" বড় হয়েছিলেন।
২০০৮ সালের এপ্রিল মাসে ড্যারেন লি গ্যালোর সাথে অ্যাডামসের বাগদান সম্পন্ন হয়। ২০১০ সালের ১৫ মে তারা একটি কন্যা সন্তানের জন্ম দেন, যার নাম রাখা হয় অ্যাভিয়ানা অলিয়া লি গ্যালো। ২০১৫ সালের মে মাসে ক্যালিফোর্নিয়ায় লি গ্যালোর সাথে অ্যাডামস বিবাহ বন্ধনে আবদ্ধ হন।
মুম্বই উপনগরীয় রেলের স্টেশনের তালিকা

এই নিবন্ধটি ভারতের, মুম্বই মহানগর অঞ্চলে স্থানীয় রেল পরিষেবা প্রদানকারী মুম্বই উপনগরীয় রেলের স্টেশনসমূহের তালিকা।
দ্য ব্যাচেলর অফ আর্টস্‌

দ্য ব্যাচেলর অফ আর্টস্‌ (ইংরেজি: The Bachelor of Arts) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি "স্বামী অ্যান্ড ফ্রেন্ডস্‌", "দ্য ব্যাচেলর অফ আর্টস্‌" ও "দি ইংলিশ টিচার" উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি।
এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়।
এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন।
বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।
শহীদ এ.এইচ.এম কামারুজ্জামান সরকারি ডিগ্রি কলেজ

শহীদ এ এইচ এম কামারুজ্জামান ডিগ্রি কলেজ রাজশাহী নগরীর একটি সরকারি শিক্ষাপ্রতিষ্ঠান। ১৯৯৪ সালে রাজশাহীর উপশহর এলাকায় কলেজটি প্রতিষ্ঠিত হয় এবং ২০১৩ সালে কলেজটি জাতীয়করণ করা হয়। রাজশাহীর কৃতি সন্তান ও জাতীয় চার নেতার অন্যতম শহীদ এ এইচ এম কামারুজ্জামানের স্মৃতির প্রতি সম্মান রেখে এই কলেজের নামকরণ করা হয়।
১৯৯৪ সালে রাজশাহী মহানগরীর উপশহর এলাকার কয়েকজন বিদ্যোৎসাহী তরুণ হাউজিং স্টেটের জমি লিজ নিয়ে কলেজটি প্রতিষ্ঠা করেন। ২০১২ সালে প্রধানমন্ত্রী শেখ হাসিনার নির্দেশে শিক্ষামন্ত্রনালয় এর নামকরণের বিষয়টি অনুমোদন দেয়। সংসদ সদস্য ফজলে হোসেন বাদশা এই কলেজের সভাপতি।
২০১৩ সালে প্রতিষ্ঠানটি জাতীয়করণের মধ্য দিয়ে রাজশাহী শহরে আরো একটি সরকারি কলেজ এর যাত্রা শুরু হয়। নগরীর শহীদ এ এইচ এম কামারুজ্জামান ডিগ্রি কলেজ জাতীয়করণ রাজশাহীর শিক্ষা ক্ষেত্রে একটি বড় অর্জন।
কলেজটিতে বর্তমানে ৫ তলা একটি ভবন রয়েছে। এবং পাশে একটি পুরাতন দোতলা ভবন রয়েছে, যেটা প্রশাসনিক ভবন হিসেবে ব্যবহার করা হয়। এছাড়া কলেজের ভেতর আরো একটি ভবন নির্মাণের পরিকল্পনা চলছে। কলেজটিতে রয়েছে শহীদ এ.এইচ.এম কামারুজ্জামানের একটি ভাষ্কর্য। রয়েছে লাইব্রেরী, মেয়েদের জন্য জন্য কমন রুম। এবং কলেজের ভেতর বসার জন্য ছোট্ট একটি ছাউনী রয়েছে। পুরো কলেজটি বাউন্ডারি ওয়াল দিয়ে ঘেরা।
ছোট্ট এই ক্যাম্পাস টা সবুজ ঘাস আর গাছপালা দ্বারা আচ্ছাদিত।
অলিম্পিকে মার্কিন সামোয়া

মার্কিন সামোয়া প্রথম অলিম্পিক গেমসে অংশগ্রহণ করে ১৯৮৮ সালের গ্রীষ্মকালীন অলিম্পিকে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে। নরওয়ের লিলেহামারে অনুষ্ঠিত ১৯৯৪ শীতকালীন অলিম্পিকের মাধ্যমে মার্কিন সামোয়ার শীতকালীন অলিম্পিক গেমসে অভিষেক হয় কিন্তু এরপর আর কোন শীতকালীন আসরে অংশগ্রহণ করেনি।
অলিম্পিকে অ্যান্ডোরা

অ্যান্ডোরা অলিম্পিক গেমসে প্রথম অংশগ্রহণ করে ১৯৭৬ সালে। ১৯৭৬ থেকে ২০১২ পর্যন্ত সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে।
অ্যান্ডোরার ক্রীড়াবিদগণ এখনও কোন পদক জিততে পারেনি। তারা সাধারণত সাইক্লিং, সাঁতার, অ্যাথলেটিকস, শ্যুটিং এবং জুডোতে অংশগ্রহণ করে থাকে।
গডস্‌, ডেমন্স অ্যান্ড আদার্স

গডস্‌, ডেমনস্‌ অ্যান্ড আদার্স ( " দেবতা, দানব ও অন্যান্য"') হল ভারতীয় লেখক আর. কে. নারায়ণের লেখা একটি ছোটোগল্পের সংকলন। এই বইটির গল্পগুলি ভারতের ইতিহাস, হিন্দু পুরাণ এবং "রামায়ণ" ও "মহাভারত" নামক দুই মহাকাব্য থেকে গৃহীত হয়েছে। এই বইতে নারায়ণ প্রাচীন কিংবদন্তিগুলির গুরুত্ব ও প্রকৃত দৃষ্টিভঙ্গিটি তুলে ধরেন।
"গডস্‌, ডেমনস্‌ অ্যান্ড আদার্স" বইটি ভারতের জটিল ইতিহাস ও পুরাণকথা থেকে গৃহীত প্রাচীন কিংবদন্তিগুলির সংকলন। গল্পগুলির নিজস্ব প্রথাগত প্রেক্ষাপটেই বর্ণিত হয়েছে। তবে এতে নারায়ণের বিদগ্ধ, সরল, হাস্যরসাত্মক ও সুপাঠ্য বাচনভঙ্গিমাটি উপস্থিত। গল্পগুলির মধ্যে কোনো রকম নীতিশিক্ষামূলক ব্যাখ্যা দেওয়ার চেষ্টা করা হয়নি। যাঁদের কাহিনি যুগের সীমানার মধ্যে সীমাবদ্ধ করা যায় না, এই সংকলনে কেবল তাদের কাহিনিই অন্তর্ভুক্ত করা হয়েছে। বইটিতে মোট ১৫টি গল্প রয়েছে।
"রামায়ণ" মহাকাব্যে উল্লিখিত লবণাসুর নামে অসুরের কাহিনি।
আত্মোপলব্ধির প্রচেষ্টায় রত এক রাজার কাহিনি।
যযাতি নামে এক অসুর-রাজের কাহিনি।
হিন্দু পুরাণে উল্লিখিত জগৎ-কারণ মহাশক্তির কাহিনি।
ঋষি বিশ্বামিত্রের কাহিনি। তিনি ছিলেন প্রাচীন ভারতের অন্যতম প্রধান ঋষি। তিনি প্রভুত ক্ষমতা অর্জন করেও ক্ষমতাকে আত্মতুষ্টির কারণ মনে করেননি।
হিন্দু পুরাণের প্রেমের দেবতা কামদেবের কাহিনি।
"রামায়ণ" মহাকাব্যে উল্লিখিত রামের শত্রু রাক্ষস-রাজ রাবণের কাহিনি।
আদিকবি বাল্মীকির কাহিনি। তিনি "রামায়ণ" রচনা করেছিলেন। কথিত আছে, তিনিই প্রথম শ্লোক রচনার মাধ্যমে সংস্কৃত কবিতার ভিত্তি স্থাপন করেন।
"মহাভারত" মহাকাব্যে পাণ্ডবদের স্ত্রী দ্রৌপদীর কাহিনি।
ধার্মিক রাজা নলের কাহিনি। এক দৈত্যের চক্রান্তে তিনি তার পত্নী দময়ন্তীকে হারিয়ে ফেলেন। পরে তিনি সব বাধা অতিক্রম করে রাজ্য ও হৃত স্ত্রীকে উদ্ধার করেন।
"মহাভারত" মহাকাব্যের মার্কণ্ডেয়ের বর্ণনা থেকে সাবিত্রীর কাহিনি।
তামিল মহাকাব্য "সিলাপ্পাতিগরম" থেকে কান্নাগির কাহিনি। তামিল সমাজে কান্নাগিকে পতিব্রতা হিসেবে বিশেষ সম্মান জানানো হয়।
বিশ্বামিত্রের কন্যা শকুন্তলা ও পৌরব রাজবংশের প্রতিষ্ঠাতা দুষ্মন্ত্যের প্রেমকাহিনি।
সত্যনিষ্ঠ রাজা হরিশ্চন্দ্রের কাহিনি।
চোল রাজা শিবি চক্রবর্তীর কাহিনি। তিনি এক কপোতের জীবনরক্ষা করার জন্য এক বাজপাখিকে নিজের উরুর একটি অংশ কেটে দিয়েছিলেন।
যদুনাথ মজুমদার

যদুনাথ মজুমদার (২৩ অক্টোবর ১৮৫৯ - ২৪ অক্টোবর ১৯৩২) একজন বাঙালি সম্পাদক, আইনজীবী ও সাহিত্যিক ছিলেন।
যদুনাথ মজুমদার ১৮৫৯ খ্রিষ্টাব্দের ২৩শে অক্টোবর ব্রিটিশ ভারতের বেঙ্গল প্রেসিডেন্সির অন্তর্গত লোহাগড়া নামক স্থানে জন্মগ্রহণ করেন। তার পিতা প্রসন্নকুমার মজুমদার যশোরের দেওয়ানি আদালতে কর্মরত ছিলেন। যদুনাথ কলকাতা বিশ্ববিদ্যালয় হতে ইংরেজি ভাষা ও সাহিত্যে দ্বিতীয় স্থান অধিকার করে এম. এ. ডিগ্রী লাভ করেন ও শিক্ষাশেষে কিছুকাল শিক্ষকতার কাজ করেন।
১৮৮৩ খ্রিষ্টাব্দে যদুনাথ মজুমদার ও যোগেন্দ্রনাথ স্মার্তশিরোমণি যৌথভাবে "দ্য ইউনাইটেড ইণ্ডিয়া" নামক একটি ইংরেজি সাপ্তাহিক সংবাদপত্র সম্পাদনা শুরু করেন। এই সময় তিনি "দ্য স্টেটসম্যান", "হিন্দু পেট্রিয়ট" ও "অমৃতবাজার পত্রিকায়" প্রবন্ধ লিখতেন। কিছু সময় পরে তিনি শিক্ষকতার কাজ ত্যাগ করে লাহোর শহরে ট্রিবিউন পত্রিকার সম্পাদনার কাজে যোগ দেন। এই সময় নেপালের মন্ত্রী রণদীপ সিং জঙ্গবাহাদুর তাকে নেপালের রাজপ্রাসাদের বিদ্যালয়ের প্রধান শিক্ষকের পদে নিয়োগ করেন কিন্তু এই সময় নেপালে রাজনৈতিক অস্থিরতা সৃষ্টি হলে তিনি পুনরায় লাহোরে ফিরে এসে ট্রিবিউন পত্রিকার সম্পাদকের দায়িত্ব গ্রহণ করেন। এরপর কাশ্মীরের তৎকালীন মন্ত্রী নীলাম্বর মুখোপাধ্যায়ের আমন্ত্রণে তিনি কাশ্মীর সরকারের রাজস্ব সচিবের দায়িত্ব গ্রহণ করেন। এই সময় তিনি বি.এল পরীক্ষা প্রথম বিভাগে পাশ করে আইনে স্নাতক হন।
আইনে স্নাতক হওয়ার পর যদুনাথ কাশ্মীর থেকে যশোহরে ফিরে এসে ওকালতি শুরু করেন। এই সময় তিনি নীলকর ব্যবসায়ীদের অত্যাচারে ক্লিষ্ট কৃষকদের পক্ষ অবলম্বন করে মামলা লড়তেন ও বিভিন্ন সংবাদপত্রে তাদের দুর্দশা সম্বন্ধে প্রবন্ধ লিখতেন। তিনি ব্রিটিশ পার্লামেন্টে ব্রাডলী নামক এক নীলকর ব্যবসায়ীর অত্যাচারের কাহিনী ও কৃষকদের কষ্টের কাহিনী উত্থাপন করলে ধীরে ধীরে নীলকরদের অত্যাচার কমে যায়।
১৯০৪ খ্রিষ্টাব্দের ১৬ই সেপ্টেম্বর হতে ১৯০৭ খ্রিষ্টাব্দের ২৩শে নভেম্বর যদুনাথ যশোর জেলা বোর্ড ও যশোর পুরসভার সভাপতি ছিলেন। এই সময় যশোহর টাউন হল এবং বিশুদ্ধ জল সরবরাহের জন্য জলকল স্থাপিত হয়। এই সময় তিনি ঐ অঞ্চলে বেশ কিছু প্রাথমিক ও উচ্চ বিদ্যালয় স্থাপন করেন। ইতিপূর্বে ১৮৮৯ খ্রিষ্টাব্দে তিনি যশোহরে সম্মিলনী ইন্সটিটিউশন নামক একটি উচ্চ বিদ্যালয় স্থাপন করেন। তার লোহাগড়ার বাসস্থানে লোহাগড়া আদর্শ মহাবিদ্যালয় ও যশোহরের বাসস্থানে আদর্শ উচ্চ বালিকা বিদ্যালয় স্থাপিত হয়। এছাড়া তার পৃষ্ঠপোষকতায় লোহাগড়া উচ্চ বিদ্যালয়, যশোহরের সুফলাকাটী হাই স্কুল, রাজঘাট হাই স্কুল, বরিশালের কদমতলা হাইস্কুল প্রতিষ্ঠিত হয়। যদুনাথের প্রচেষ্টায় বঙ্গীয় সাহিত্য সম্মেলনের নবম অধিবেশন যশোরে অনুষ্ঠিত হয়।
যদুনাথ সম্মিলনী, বৈশ্যবারুজীবী ও হিন্দু নামক বাংলা পত্রিকা ও ব্রহ্মচারী নামক একটি ইংরেজি পত্রিকা প্রকাশ করেন। তিনি দর্শন, ধর্ম, রাজনীতি, সমাজ, স্বাস্থ্য প্রভৃতি বিভিন্ন বিষয়ের ওপর বাংলা ও ইংরেজি ভাষায় বহু গ্রন্থ রচনা করেন। আমিত্বের প্রসার, ব্রহ্মসূত্র, পরিব্রাজক সূক্তমালা, সাংখ্যকারিকা, শান্ডিল্য সূত্র, নরগাথা, শ্রেয় ও প্রেয়, উপবাস, ‌পল্লী স্বাস্থ্য ইত্যাদি বাংলা গ্রন্থ ও শান্ডিল্যসূত্রের ইংরেজি টীকা তার উল্লেখযোগ্য রচনা।
১৯০২ খ্রিষ্টাব্দে ব্রিটিশ রাজের পক্ষ থেকে যদুনাথকে রায়বাহাদুর উপাধি দেওয়া হয়। যদুনাথের পাণ্ডিত্যের কারণে কলকাতার সংস্কৃত কলেজে বর্ধমান রাজ বিজয়চন্দ্ মহ্‌তাবের সভাপতিত্বে তাকে ‘বেদান্ত বাচস্পতি’ উপাধি প্রদান করা হয়। অসামান্য পাণ্ডিত্যের জন্য তিনি ‘বিদ্যাবারিধি’ উপাধিও লাভ করেন।
কল্যাণ জংশন রেলওয়ে স্টেশন

কল্যাণ জংশন মুম্বই উপনগরীয় রেলের গুরুত্বপূর্ণ স্টেশনগুলির একটি, মধ্য রেল কর্তৃক পরিচালিত এই স্টেনটি মুম্বই থেকে ৫৪ কিমি দূরে উত্তর-পূর্বে অবস্থিত। কল্যাণ জংশন মুম্বই উপনগরীয় রেলের বড় স্টেশনগুলির মধ্যে থানে ও অন্ধেরীর পর তৃতীয় বড় স্টেশন। এখানে স্থানীয় সহ মেইল এবং এক্সপ্রেস গাড়িও থামে।
অলিম্পিকে বারমুডা

বারমুডা প্রথম অলিম্পিক গেমসে অংশগ্রহণ করে ১৯৩৬ সালে এবং তারপর থেকে সকল গ্রীষ্মকালীন অলিম্পিক গেমসে প্রতিনিধিত্ব করে আসছে একমাত্র ১৯৮০ গ্রীষ্মকালীন অলিম্পিক ছাড়া, যাতে তারা যুক্তরাষ্ট্রের নেতৃত্বে বয়কট করেছিল। এছাড়া বারমুডা ১৯৯২ শীতকালীন অলিম্পিক থেকে শীতকালীন অলিম্পিকের সবকয়টি গেমসে অংশগ্রহণ করেছে।
আজ পর্যন্ত ক্লারেন্স হিল একমাত্র বারমুডীয় ক্রীড়াবিদ, যিনি মুষ্টিযুদ্ধে একটি ব্রোঞ্জ পদক জিতেছেন। এটি ছিল অলিম্পিকের কম জনবহুল (যার জনসংখ্যা ১৯৭৬ সালে ৫৩,৫০০ জন ছিল) দেশসমূহের মধ্যে পদক জয়ের একটি রেকর্ড।
বারমুডার জাতীয় অলিম্পিক কমিটি ১৯৩৫ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।
উচ্চশিক্ষায়তনিক পর্ব

উচ্চশিক্ষায়তনিক পর্ব বা শিক্ষা পর্ব হল কোনও উচ্চশিক্ষা প্রতিষ্ঠানের শিক্ষাবর্ষের বিভাগ বা পর্ব, যে সময়কালে শ্রেণীকক্ষে পাঠদান করা হয়। উচ্চশিক্ষায়তনিক পর্বের স্থায়িত্বকাল প্রতিষ্ঠানভেদে বিভিন্ন হয়ে থাকে। বিশ্বের বেশির ভাগ দেশে উচ্চশিক্ষাপ্রতিষ্ঠানগুলির শিক্ষাবর্ষগুলি গ্রীষ্মকালের শেষভাগে বা শরতের প্রারম্ভে শুরু হয় এবং পরবর্তী বসন্ত বা গ্রীষ্মে গিয়ে শেষ হয়। উত্তর গোলার্ধের দেশগুলিতে, বিশেষ করে উত্তরের শীতপ্রধান দেশগুলিতে শিক্ষাবর্ষ সাধারণত আগস্ট, সেপ্টেম্বর বা অক্টোবর মাসে শুরু হয়ে পরের বছরে মে, জুন বা জুলাই মাসে গিয়ে শেষ হয়। এর বিপরীতে দক্ষিণ গোলার্ধের দেশগুলিতে শিক্ষাবর্ষগুলি সাধারণত গ্রেগরীয় বর্ষপঞ্জির সাথে মিল রেখে শুরু হয়। সাধারণত ফেব্রুয়ারি বা মার্চ মাসে শুরু হয়ে নভেম্বর বা ডিসেম্বর মাসে শেষ হয়। গ্রীষ্মকালীন পর্ব থাকতে পারে বা না-ও থাকতে পারে।
সাধারণত ষান্মাষিক, ত্রৈমাসিক, ইত্যাদি শিক্ষা পর্ব বিদ্যমান।
ইউসি ব্রাউজার

ইউসি ব্রাউজার () একটি মোবাইল ব্রাউজার। যার প্রস্তুতকারক এবং ডেভেলপার চীনা মোবাইল ইন্টারনেট কোম্পানি ইউসি ওয়েব। মূলতঃ ২০০৪ সালের আগস্ট মাসে এটি সর্বপ্রথম তৈরি করা হয়েছিলো শুধুমাত্র জাভার জন্য। তবে এটি এখন অ্যান্ড্রয়েড, আইওএস, উইন্ডোজ (ফোন), সিম্বিয়ান, জাভা এবং ব্লাকব্যারি প্রভৃতি স্মার্টফোন ওএস এর জন্য উপলব্ধ।
চীন, ভারত, পাকিস্তান, বাংলাদেশ-এর অসংখ্য ব্যবহারকারী সহ অন্যান্য অঞ্চলেও এর ব্যবহার বাড়ছে। এমনকি, ইউসি ব্রাউজারের ব্যবহারকারী ২০১৪ সালের মার্চ মাসে ১ কোটিতে পৌঁছেছিলো।
মালভূমি

মালভূমি সমুদ্রপৃষ্ঠ থেকে প্রায় ৩০০ – ৬০০ মিটার উঁচুতে অবস্থিত, উপরিভাগ প্রায় সমতল বা তরঙ্গায়িত এবং চারিদিক খাড়া ঢালযুক্ত বিস্তৃত ভূমিকে মালভূমি বলে।
যেহেতু মালভূমি দেখতে অনেকটা টেবিলের মতো অর্থাৎ এর ওপরটা প্রায় সমতল এবং চারিদিক খাড়া ঢালযুক্ত, সেইজন্য মালভূমির অপর নাম টেবিলল্যান্ড। যেমনঃ তিব্বতের মালভূমি, ছোটোনাগপুরের মালভূমি প্রভৃতি।
মালভূমিগুলি তাদের আশেপাশের পরিবেশ এবং উৎপত্তি অনুসারে চার ভাগে ভাগ করা যায়।
উচ্চতা ছাড়াও মালভূমির অন্য যেসব উল্লেখযোগ্য বৈশিষ্ট্য রয়েছে সেগুলো হলো—
ক) মালভূমি এক বিস্তীর্ণ উচ্চভূমি।
খ) এর উপরিভাগ প্রায় সমতল বা কিছুটা তরঙ্গায়িত।
গ) চারদিকে ঢাল বেশ বড়।
ঘ) মালভূমিকে টেবিললান্ড বলে৷
সমভূমি
পর্বত
দ্য পিকচার অফ ডোরিয়ান গ্রে

দ্য পিকচার অফ ডোরিয়ান গ্রে (ইংরেজি: The Picture of Dorian Gray; বাংলায় ডোরিয়ান গ্রে’র ছবি) হল অস্কার ওয়াইল্ডের একটি দার্শনিক উপন্যাস। এই উপন্যাসটি প্রথম সম্পূর্ণ আকারে প্রকাশিত হয় "লিপিনকট’স মান্থলি ম্যাগাজিন"-এর জুলাই ১৮৯০ সংখ্যায়। প্রথম দিকে পত্রিকার সম্পাদক উপন্যাসটি ছাপতে ভয় পেয়েছিলেন। তাঁর মনে হয়েছিল এর আখ্যানভাগটি অশ্লীল। তাই প্রকাশের পূর্বে ওয়াইল্ডের অজ্ঞাতসারেই তিনি উপন্যাসটি থেকে প্রায় পাঁচশোটি শব্দ বাদ দেন। এতদসত্ত্বেও "দ্য পিকচার অফ ডোরিয়ান গ্রে" ব্রিটিশ গ্রন্থ সমালোচকদের নৈতিক সংবেদনশীলতাকে আঘাত করেছিল। তাঁদের কেউ কেউ এও বলেছিলেন যে, জনসাধারণের নৈতিকতা রক্ষাকারী আইন অমান্য করার অপরাধে অস্কার ওয়াইল্ডের বিরুদ্ধে আইনি ব্যবস্থা নেওয়া উচিত। এর প্রত্যুত্তরে ওয়াইল্ড অদম্য মনোভাব নিয়ে ব্রিটিশ সংবাদমাধ্যমে তাঁর উপন্যাস ও শিল্পকলার পক্ষে সওয়াল করেন। যদিও পরের বছর গ্রন্থাকারে বইটি প্রকাশের আগে তিনি নিজেই বইটির সর্বাধিক বিতর্কিত কিছু উপাদান বাদ দেন।
"দ্য পিকচার অফ ডোরিয়ান গ্রে" উপন্যাসটির একটি দীর্ঘতর ও সংশোধিত সংস্করণ ১৮৯১ সালে গ্রন্থাকারে প্রকাশিত হয়। এই সংস্করণে সূত্রাকারে একটি মুখবন্ধ ছিল। পূর্ববর্তী বছরে সংবাদমাধ্যমে উপন্যাসটির পক্ষে যে আত্মপক্ষ সমর্থন করেন, তারই কিয়দংশের ভিত্তিতে শিল্পীর অধিকার ও শিল্পের জন্যই শিল্প— এই তত্ত্বের সমর্থনে তিনি এই মুখবন্ধটি রচনা করেছিলেন। মুখবন্ধটির বিষয়বস্তু, রচনাভঙ্গি ও উপস্থাপনা এটির নিজস্ব অধিকারের ক্ষেত্রে সাহিত্য ও শিল্পের ইস্তেহার হিসেবে এটিকে বিখ্যাত করে তোলে। ১৮৯১ সালের এপ্রিল মাসে ওয়ার্ড, লক অ্যান্ড কোম্পানি গ্রন্থটির সংশোধিত সংস্করণ প্রকাশ করে। উল্লেখ্য, এই কোম্পানিই আগের বছর উপন্যাসটির সংক্ষিপ্ততর, অধিকতর জ্বালাময়ী পত্রিকা সংস্করণটি পরিবেশনার দায়িত্বে ছিল।
"দ্য পিকচার অফ ডোরিয়ান গ্রে" হল অস্কার ওয়াইল্ডের লেখা একমাত্র উপন্যাস। এই উপন্যাসটির একাধিক পাঠান্তর পাওয়া যায়: ১৮৯০ সালের পত্রিকা সংস্করণটির (১৩টি অধ্যায়ে) গুরুত্বপূর্ণ উপাদানগুলি পত্রিকা সম্পাদক জে. এম. স্টডার্ট প্রকাশের পূর্বে বাদ দেন। মূল "আনসেনসর্ড" সংস্করণ, যেটি "লিপিনকট’স মান্থলি ম্যাগাজিন"-এ প্রকাশের জন্য দাখিল করা হয়েছিল (এটিও ১৩টি অধ্যায়ে রচিত এবং এতে ওয়াইল্ডের মূল রচনাটি অবিকৃত ছিল), সেটি ২০১১ সালে হার্ভার্ড ইউনিভার্সিটি প্রেস থেকে প্রকাশিত হয়। অন্য একটি সংস্করণ ১৮৯১ সালে গ্রন্থাকারে প্রকাশিত হয়েছিল (২০টি অধ্যায়ে)। ১৯শ শতাব্দীর সাহিত্য হিসেবে "দ্য পিকচার অফ ডোরিয়ান গ্রে" হল গথিক কথাসাহিত্যের এমন একটি নিদর্শন যার বিষয়বস্তু "ফাউস্ট" থেকে গভীরভাবে ব্যাখ্যাত হয়েছে।
ডোরিয়ান গ্রে’র সৌন্দর্যে মুগ্ধ হয়ে চিত্রশিল্পী বাসিল হলওয়ার্ড ডোরিয়ান একটি পূর্ণদৈর্ঘ্যের তৈলচিত্র আঁকেন। হলওয়ার্ড বিশ্বাস করতেন, ডোরিয়ানের সৌন্দর্য চিত্রকর হিসেবে তার শিল্পকলায় এক নতুন ধারার জন্ম দিয়েছে। বাসিলের মাধ্যমে ডোরিয়ানের সঙ্গে লর্ড হেনরি ওটনের পরিচয় হয়। কিছুদিনের মধ্যেই ডোরিয়ান লর্ড ওটনের আনন্দবাদী দৃষ্টিভঙ্গিতে মুগ্ধ হন। লর্ড ওটন মনে করতেন, সৌন্দর্য ও ইন্দ্রিয়সুখ চরিতার্থ করাই জীবনের পরম পুরুষার্থ।
ডোরিয়ান বুঝতে পারেন, তার সৌন্দর্য একদিন আর থাকবে না। তাই তিনি নিজের আত্মা বিক্রি করে দেওয়ার ইচ্ছা প্রকাশ করেন, যাতে সেই তৈলচিত্রটি বার্ধক্যগ্রস্ত হয়ে পড়ে এবং তিনি চিরসুন্দর থেকে যান। তার ইচ্ছা পূর্ণ হয়। ডোরিয়ান যুবক ও রূপবান থেকে লম্পট জীবন যাপন করতে শুরু করেন। অন্যদিকে তার তৈলচিত্রটি বার্ধক্যগ্রস্ত হতে থাকে এবং প্রত্যেকটি আত্ম-বিধ্বংসী পাপের হিসেব রাখে।
ভাটিখাইন ইউনিয়ন

ভাটিখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
ভাটিখাইন ইউনিয়নের আয়তন ১,২৭৬ একর (৫.১৬ বর্গ কিলোমিটার)। এটি পটিয়া উপজেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী ভাটিখাইন ইউনিয়নের মোট জনসংখ্যা ৭,৬২৪ জন। এর মধ্যে পুরুষ ৩,৮১৯ জন এবং মহিলা ৩,৮০৫ জন। মোট পরিবার ১,৪৩৩টি।
পটিয়া উপজেলার মধ্যভাগে ভাটিখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের পশ্চিমে বড়লিয়া ইউনিয়ন, দক্ষিণে ছনহরা ইউনিয়ন, পূর্বে কচুয়াই ইউনিয়ন এবং উত্তরে পটিয়া পৌরসভা অবস্থিত।
ভাটিখাইন ইউনিয়ন পটিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ভাটিখাইন ইউনিয়নের সাক্ষরতার হার ৫৮.৪%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৩টি প্রাথমিক বিদ্যালয় রয়েছে।
ভাটিখাইন ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
ভাটিখাইন ইউনিয়নে ১০টি মসজিদ, ১৬টি মন্দির ও ৭টি বিহার রয়েছে।
ভাটিখাইন ইউনিয়নের উপর দিয়ে প্রবাহিত হচ্ছে শ্রী মাই খাল, বগাহরা খাল এবং মরা খাল।
ভাটিখাইন ইউনিয়নের প্রধান হাট/বাজার হল ভাটিখাইন পোলের গোড়া (শ্মশান কালীর হাট) বাজার।
ভাটিখাইন ইউনিয়নের দর্শনীয় স্থানগুলোর মধ্যে রয়েছে:
ব্যাটম্যান: আরকাম অ্যাসাইলাম

ব্যাটম্যান: আরকাম অ্যাসাইলাম ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর।
"আরকাম অ্যাসাইলাম" অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন।
সুয়েজ খাল সেতু

সুয়েজ খাল সেতু বা মুবারক পেয়সি সেতু (যা "মিশরীয়-জাপানি মৈত্রী সেতু", "আল সালাম সেতু", বা "আল সালাম শান্তি সেতু" নামেও পরিচিত) এল কোয়ান্টারায় সুয়েজ খাল অতিক্রম করেছে। এটি মিশরের সিনাই উপদ্বীপের সঙ্গে বাকি মিশরের সংযোগ রক্ষা করে।
সেতুটি মিশর সরকার ও জাপান সরকারের প্রচেষ্টায় গড়ে উঠেছে। মার্চ ১৯৯৫ সালে তৎকালীন রাষ্ট্রপতি হোসনি মুবারকের জাপানে সফরকালের চুক্তির সম্মতি, সিনাই উপদ্বীপ বিকাশ করার একটি বড় প্রকল্পের অংশ হিসেবে, এই সেতু নির্মাণের ৬০% (১৩.৫ বিলিয়ন ইয়েন) অর্থ বহন করে জাপান সরকার। বাকি ৪০% অর্থ দেয় মিশর সরকার।
কাজিমা কর্পোরেশন এই সেতু নির্মাণের মূল নির্মাণ সংস্থা। সেতুটি ইস্পাত ও কংক্রিট সহযোগে নির্মাণ করা হয়েছে। এটি একটি ক্যাবল স্টেট সেতু। সেতুটির দৈর্ঘ্য এবং মূলখন্ডের দৈর্ঘ্য । নদীর বক্ষ থেকে সেতুটি উচু এবং সেতুর স্তম্বগুলির উচ্চতা । সেতুটি ১০ মিটার চওড়া। সেতুর নির্মাণ শুরু হয় ১৯৯৫ সালে এবং এর শুভ উদ্ভোধন হয় ২০০১ সালে।
জলতল থেকে সেতুটি ৭০ মিটার উচু হওয়ার কারণে সুয়েজ খাল দিয়ে ৬৮ মিটারের বেশি উচু জাহাজ যেতে দেওয়া হয় না।
অলিম্পিকে ব্রিটিশ ভার্জিন দ্বীপপুঞ্জ

ব্রিটিশ ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি।
শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে।
মাগুরা সরকারি উচ্চ বিদ্যালয়

মাগুরা সরকারি উচ্চ বিদ্যালয় বাংলাদেশের মাগুরা জেলার একটি শিক্ষা প্রতিষ্ঠান।
এই উচ্চ বিদ্যালয়টি মাগুরা জেলায় মাগুরা-ঝিনাইদহ মহাসড়কের উত্তর পাশে অবস্থিত। বিদ্যালয়টির উত্তরে কলেজ পাড়া, দক্ষিণে ও পূর্বে ভায়না, পশ্চিমে দোয়ার পাড় এবং আদর্শ পাড়া।
ঊনবিংশ শতাব্দীর ত্রিশের দশকে মাগুরা শহরের দুই মাইল পশ্চিমে শিবরামপুর গ্রামে স্থানীয় শিক্ষানুরাগী ব্যক্তিবর্গের প্রচেষ্টায় মাইনর স্কুল হিসেবে এটি প্রতিষ্ঠিত হয়েছিল। ১৮৫৪ সালকেই স্কুলের প্রতিষ্ঠাকাল হিসেবে গণ্য করা হয়। ১৮৬০ সালে বিদ্যালয়টি কলকাতা বিশ্ববিদ্যালয় কর্তৃক উচ্চ ইংরেজি বিদ্যালয় হিসেবে অনুমোদন লাভ করে। ১৮৭৬ সালে আকস্মিক অগ্নিকান্ডে বিদ্যালয়টি পুড়ে যায়। এই সময় বিদ্যালয়টির প্রতিষ্ঠাতা প্রধান শিক্ষক যোগেন্দ্রনাথ সিনহার অক্লান্ত প্রচেষ্টা এবং তদানীন্তন মহকুমা প্রশাসক কালীপ্রসন্ন সিংহ-এর পৃষ্ঠপোষকতা ও অর্থানুকূল্যে একটি পাকা ইমারতে বিদ্যালয় ভবনটি স্থানান্তরিত হয় যেখানে আজ মাগুরা মহিলা কলেজের মূল ভবন অবস্থিত। বিদ্যালয়টি ১৯৮১ সালের ১ আগস্ট বর্তমান অবস্থানে স্থানান্তরিত হয়। এই সময়ের মধ্যে বিদ্যালয়টি একাধিকবার স্থান পরিবর্তনের সাথে সাথে নামও পরিবর্তিত হয়েছে। প্রথমে শিবরামপুর মাইনর স্কুল হতে মাগুরা উচ্চ ইংরেজি বিদ্যালয়, এরপর ১৯৬০ এর দশকে নামকরণ হয় মাগুরা মডেল হাইস্কুল এবং সর্বশেষ ১৯৭০ সালে বিদ্যালয়টির নামকরণ হয় মাগুরা সরকারি উচ্চ বিদ্যালয়।
বর্তমান বিদ্যালয়টি প্রায় জমির উপর অবস্থিত। বিদ্যালয়টিতে বৃহৎ ‘L’ আকৃতির ত্রিতল ভবনসহ প্রধান শিক্ষকের বাসভবন রয়েছে। মোট শ্রেণিকক্ষ রয়েছে ১৬টি, অফিস কক্ষ ৩টি,
হল রুম ১টি, গবেষণাগার ৪টি, পাঠাগার ১টি, মসজিদ ১টি, ছাত্রাবাস ১টি, খেলার মাঠ ২টি এবং পুকুর রয়েছে ১টি।
বর্তমানে স্কুলে ছাত্রসংখ্যা প্রায় বারোশত এবং শিক্ষক-শিক্ষিকার সংখ্যা ৪৭। ষষ্ঠ থেকে দশম পর্যন্ত ২ শিফটে মোট ৫টি শ্রেণিতে শাখা রয়েছে ১০ টি। নবম ও দশম শ্রেণিতে চালু আছে বিজ্ঞান, ব্যবসায় শিক্ষা ও মানবিক বিভাগ।
খেলাধুলা বিশেষত কাবাডি, হ্যান্ডবল, ক্রিকেট, ফুটবল, দাবা, বিতর্ক, বিজ্ঞান মেলা, সাংস্কৃতিক প্রতিযোগিতা, স্কাউট, বিএনসিসি প্রোগ্রামে অংশগ্রহণ করে বিদ্যালয়টি সুনাম অর্জন করেছে। এছাড়া বিদ্যালয়টি "সৃজনী" নামে একটি নিয়মিত বর্ষপুস্তক প্রকাশ করে থাকে।
অলিম্পিকে ক্যামেরুন

ক্যামেরুন ১৯৬৪ সালে অলিম্পিক গেমসে অভিষেকের পর থেকে সকল গ্রীষ্মকালীন অলিম্পিকে প্রতিদ্বন্দ্বিতা করে আসছে। যদিও ১৯৭৬ গ্রীষ্মকালীন অলিম্পিকে নিউজিল্যান্ডের অংশগ্রহণের প্রতিবাদে আফ্রিকান বয়কটের অংশ হিসাবে তিনদিন প্রতিযোগিতা চলার পরে বয়কট করেছিল। এছাড়া ২০০২ শীতকালীন অলিম্পিকে ক্যামেরুনের একজন ক্রীড়াবিদ প্রতিযোগিতায় অংশগ্রহণ করেছিল।
ক্যামেরুনের ক্রীড়াবিদগণ ২০০০ গ্রীষ্মকালীন অলিম্পিকে ফুটবলে স্বর্ণ পদক সহ মোট পাঁচটি পদক জিতেছে। তবে শীতকালীন অলিম্পিক গেমসে কোন পদক জিততে পারেনি।
ক্যামেরুনের জাতীয় অলিম্পিক কমিটি ১৯৬৩ সালে গঠিত হয়।
মারিও মিরান্ডা

পদ্মবিভুষন মারিও মিরান্ডা  (Mario João Carlos do Rosario de Brito Miranda) (২রা মে ১৯২৬- ১১ ডিসেম্বর ২০১১), ছিলেন একজন ভারতীয় কার্টুনিস্ট ও চিত্রকর, যার ক্রিয়া-কর্মের পরিধি ছিলো গোয়া রাজ্যের লউটলিম কে ঘিরে।
মিরান্ডা যুক্ত ছিলেন দ্য টাইমস অব ইন্ডিয়া ও ইকনমিক টাইমস এর মত মুম্বাইয়ের অনেক নামী পত্রিকার সাথে, মূলত ইলাস্ট্রেশনের কাজের জন্য। তিনি তার মৃত্যুর পর ২০১২ খ্রীঃ -তে পদ্মবিভুষণ দ্বারা সম্মানিত হন।
যাত্রাবাড়ী–গুলিস্তান ফ্লাইওভার

যাত্রাবাড়ী–গুলিস্তান ফ্লাইওভার (পূর্বনাম: মেয়র মোহম্মদ হানিফ উড়ালপুল) হলো ঢাকার দক্ষিণ অঞ্চলের একটি উড়ালপুল। এটি ঢাকা-চট্টগ্রাম মহাসড়োকের সঙ্গে ঢাকাকে যুক্ত করেছে।এটি বাংলাদেশ এর দীর্ঘতম ফ্লাইওভার। এর দৈর্ঘ্য ১০.৬ কিমি। মূল ফ্লাইওভারটির দৈর্ঘ্য ৪.১ কিমি ও সংযোগকারী সড়কের দৈর্ঘ্য ৬.২ কিমি। এটি ঢাকার চানখা'রপুল থেকে শুরু করে যাত্রাবাড়িতে শেষ হয়েছে। ফ্লাইওভারটি চার লেনের এবং সংযোগকারী সড়ক গুলি ২ লেনের। এই ফ্লাইওভার গুলিস্তান ও যাত্রাবাড়ির মধ্যে যানজট কমিয়েছে।
চার লেনবিশিষ্ট এই উড়ালসড়কে ছয়টি প্রবেশ ও সাতটি বেরোনোর পথসহ মোট ১৩টি ওঠা-নামার পথ (র‍্যাম্প) রয়েছে।প্রায় ১০.৬ কিলোমিটার দীর্ঘ এই ফ্লাইওভার চালু হওয়ার পর রাজধানীর একাংশে যানজট অনেক কমে এসেছে। পাবলিক প্রাইভেট পার্টনারশিপ (পিপিপি) পদ্ধতিতে নির্মিত দেশের এটি প্রথম ফ্লাইওভার।
দীর্ঘতম এই ফ্লাইওভারে যানবাহন প্রবেশের সময় টোল দিতে হবে না। বের হওয়ার পথে টোলের জন্য নির্ধারিত অর্থ দিতে হবে। তবে জনসাধারণের প্রবেশে কোন বাধা থাকবে না, টোলও দিতে হবে না। যানবাহন অনুযায়ী নির্ধারিত টোলের হার: ট্রেইলার ৩৪৫ টাকা, ট্রাক ২৬০ টাকা, বাস ২৬০ টাকা, ট্রাক (চার চাকা) ২৬০ টাকা, মিনি বাস ১৭৩ টাকা, পিকআপ ৬০ টাকা, মাইক্রোবাস ৮৫ টাকা, জিপ ৭০ টাকা, প্রাইভেট কার ৬০ টাকা, সিএনজি ১৮ টাকা, দুই চাকার বাহন ১০ টাকা।
অলিম্পিকে কেইম্যান দ্বীপপুঞ্জ

কেইম্যান দ্বীপপুঞ্জ প্রথম ১৯৭৬ সালে অলিম্পিক গেমসে অংশগ্রহণ করলেও ১৯৮০ গেমসে যুক্তরাষ্ট্রের নেতৃত্বে বয়কট করেছিল। ১৯৮৪ গেমসে কেইম্যান দ্বীপপুঞ্জ পুনরায় ফিরে আসে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে।
কেইম্যান দ্বীপপুঞ্জ শীতকালীন অলিম্পিক গেমসে প্রথম ২০১০ সালে অংশগ্রহণ করে। ২০১৪ শীতকালীন অলিম্পিকেও অংশগ্রহণ করেছে।
১৯৬৩ সালে জ্যামাইকান স্বাধীনতা অর্জনের পর কেইম্যান দ্বীপপুঞ্জ ব্রিটিশ শাসিত অঞ্চল হিসাবে জ্যামাইকা থেকে আলাদা হয়ে যায়। ১৯৭৩ সালে কেইম্যান দ্বীপপুঞ্জ অলিম্পিক কমিটি গঠিত হয় এবং ১৯৭৬ সালে আইওসির স্বীকৃতি লাভ করে।
চুয়াডাঙ্গা রেলওয়ে স্টেশন

চুয়াডাঙ্গা রেলওয়ে স্টেশন বাংলাদেশের চুয়াডাঙ্গা জেলার অন্তর্গত চুয়াডাঙ্গা শহরে অবস্থিত বাংলাদেশের প্রথম রেলওয়ে স্টেশন চুয়াডাঙ্গা ও তার পার্শ্ববর্তী মেহেরপুর ও ঝিনাইদহ এলাকার লোকজনকে রেল পরিসেবা প্রদান করে আসছে।
১৮৫৯ সালে ইস্টার্ন বেঙ্গল রেলওয়ে কোম্পানি কোলকাতা-কুষ্টিয়া (জগতি) পর্যন্ত ব্রডগেজ ৫' ৪" সিঙ্গেল রেলপথ নির্মাণ কাজ শুরু করলে, একই বছর চুয়াডাঙ্গা স্টেশনের নির্মাণ কাজ শুরু হয় এবং এর কাজ শেষ হয় ১৮৬০ সালে। ১৮৬২ সালের ১৫ নভেম্বর কলকাতা-কুষ্টিয়া (জগতি) রেলপথে ট্রেন চলাচল শুরুর মাধ্যমে পূর্ব বাংলায় কার্যক্রম শুরু হয়। তখন ট্রেনের ইঞ্জিনে পানি সরবরাহের জন্য চুয়াডাঙ্গা রেলওয়ে স্টেশনের পাশে ওভারহেড ট্যাংক ও স্টেশনের যাত্রীদের জন্য একটি ফুটওভার ব্রীজ স্থাপন করা হয়। ১৮৬২ সালের ১৫ নভেম্বর থেকে আজ অবধি চুয়াডাঙ্গা রেলওয়ে স্টেশন দুটি রেল লাইন ও দুটি প্লাটফর্মের মাধ্যমে চুয়াডাঙ্গা শহর ও তার পার্শ্ববর্তী মেহেরপুর ও ঝিনাইদহ এলাকার লোকজনকে পরিসেবা প্রদান করে আসছে।
১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয়। অবিভক্ত ভারতে ব্রিটিশ শাসনের সময়, নিয়মিত রাতব্যাপী কলকাতা, গোয়ালন্দ, ঢাকা ও নারায়ণগঞ্জের মধ্যে ট্রেন চলাচল করত। ভারত ভাগের পর ইস্ট বেঙ্গল মেইল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে চলাচল করেছিল।
এই স্টেশনে খুলনা–রাজশাহী রুটের কপোতাক্ষ ও সাগরদাঁড়ি এক্সপ্রেস, খুলনা–ঢাকা রুটের চিত্রা সুন্দরবন এক্সপ্রেস ও বেনাপোল এক্সপ্রেস , খুলনা–চিলাহাটি রুটের রূপসা ও সীমান্ত এক্সপ্রেস, খুলনা–চাঁপাইনবাবগঞ্জ রুটের মহানন্দা এক্সপ্রেস, খুলনা–পার্বতীপুর রুটের রকেট এক্সপ্রেস ও খুলনা–গোয়ালন্দ ঘাট রুটের নকশীকাঁথা এক্সপ্রেস যাত্রাবিরতি দেয়।
বার্থা বেঞ্জ

বার্থা বেঞ্জ () (৩ মে ১৮৪৯ - ৫ মে ১৯৪৪) ছিলেন একজন জার্মান পথিকৃৎ। তিনি মোটরগাড়ির উদ্ভাবক হিসেবে বিখ্যাত কার্ল ফ্রেডরিখ বেঞ্জ এর সহধর্মিনী এবং ব্যবসায়িক অংশীদার ছিলেন। ১৮৮৮ সালে, মোটরগাড়ি চালিয়ে বেশি দূরত্ব অতিক্রমকরা ব্যক্তিদের মধ্যে তিনি ছিলেন প্রথম ব্যক্তি। এইরকমটা করার মাধ্যমে তিনি বেঞ্জ পেটেন্ট-মোটরওয়াগেনকে বিশ্ববাসীর নজরে নিয়ে আসেন এবং কোম্পানী তার প্রথম বিক্রয় পেয়েছিল।
বোম্বে হাই

বোম্বে হাই বা মুম্বাই হাই হল ভারতের মুম্বাই এর উপকূল থেকে ১৭৬ কিলোমিটার দূরে সমুদ্রগর্ভে অবস্থাত একটি তৈল ক্ষেত্র। এই তৈল ক্ষেত্রটি রাশিয়া এবং ভারত এর ওএনজিসি যৌথ ভাবে অনুষন্ধানের মাধ্যমে ১৯৬৫ সালে অবিষ্কৃত হয়। এটিই ভারতের সর্ববৃহত তৈল খনি। এই তৈল ক্ষত্রটি পূর্ব পশ্চিমে ৬৫ কিমি ও উত্তর দক্ষিণে ২৩ কিমি লম্বা।
এর মোট আয়তন ১,৪৯৫ বর্গকিমি।
১৯৬৪-৬৭ সালে খাম্বাত উপসাগর (পূর্বে কাম্বা) এর মানচিত্রায়নের সময় ভূতাত্ত্বিক অনুসন্ধান জাহাজ "একাডেমিক আরখাঁজেলস্কি" থেকে পরিচালিত একটি ভারতীয় তেল অনুসন্ধানের দল দ্বারা বোম্বে হাই তেলক্ষেত্র আবিষ্কৃত হয়, এরপর ১৯৭২ সালে একটি বিস্তারিত জরিপ চালানো হয়। ক্ষেত্রের নামকরণ করা হয় ১৯৬৫ সালে একটি জরিপ চালানোর একটি দল থেকে, যারা বোম্বের পেড্ডার রোডের কম্বাল্লা হিলয়ের রশ্মি বিল্ডিংয়ে তেলক্ষেত্রটির বিশ্লেষণ করে। ১৯৭৪ সালে তেলক্ষেত্রটিতে প্রথম উপকূলবর্তী তেল কূপ খনন করা হয়। 
প্রতিটি তেল সম্পদ শিলার জন্য প্রধানত লবণ গম্বুজ, প্রবাল প্রাচীর, ফল্ট ফাঁদ এবং ভাঁজ ফাঁদের কাঠাম গঠনের প্রয়োজন। বোম্বে হাই ক্ষেত্রে, কাঠামোটি "উত্তর-উত্তরপশ্চিম থেকে দক্ষিণ-দক্ষিণপূর্ব দিকে ৬৫ কিলোমিটার লম্বা এবং ২৩ কিলোমিটার চওড়া", এবং এটিই সবচেয়ে সম্ভাব্য কারণ তেলক্ষেত্রটিকে "বোম্বে হাই" নামে ডাকার।
এটি একটি কার্বনেট ভান্ডার, প্রধান উৎপাদনকারী এলাকা, এল-৩ যা লগুনাল, আলাল টিপ, ফেরামিনিফেরাল ঢিবি এবং এরপর উপকূলীয় মার্শের পললযুক্ত চক্রের মধ্যবর্তী মধ্যম মায়োসিন পাথর দ্বারা আবদ্ধ। বোম্বে হাই তিনটি ব্লক পূর্ব-পশ্চিম ট্রেন্ডিং ফল্ট দ্বারা বিভক্ত, ব্লক তিনটি গ্যাস-তেলের সংযোগ দ্বারা নিজেদের মধ্যে যুক্ত, কিন্তু তা প্রায় ১,৩৫৫ মিটার গভীরে। 
এই তৈল ক্ষেত্রটি ২০০৪ সালে ভারতের মোট খনিজ তেলের যোগানের ১৪% প্রদান করে এবং দেশজ উৎপাদের ৩৮% উৎপাদন করে।
২৫ শে জুলাই, ২০০৫ সালে একটি অগ্নিকান্ডে প্রধান উৎপাদন প্ল্যাটফর্মটি ধ্বংস হয়ে যায়, ভারতীয় উপকূলরক্ষী বাহিনীর উদ্ধার অভিযান সত্ত্বেও কমপক্ষে ২২ জন মানুষ মারা যায়। প্ল্যাটফর্মটি ১,১০,০০০ ব্যারেল প্রতি দিন (১৭,০০০ ঘনমিটার/দিন), অথবা ভারতের তেল উৎপাদন ১৫% উৎপাদন করছিল। এটি পুনর্নির্মাণ করতে সময় লাগে ৪ মাস এবং আনুমানিক প্রায় ₹১,২০০ কোটি টাকা বা $৩০০ মিলিয়ন মার্কিন ডলার খরচ হয়
ওএনজিসি এপ্রিল ২০০৭ সালে এমএইচএন মধ্যে যুক্ত এবং শীর্ষস্থানীয় সুবিধাগুলির সঙ্গে সাতটি পাইপলাইন নির্মাণের অনুমোদন করে। এই পাইপলাইন মুম্বাই হাই অশোধিত তেল থেকে সর্বোত্তম ব্যবহার জন্য অত্যাবশ্যক।
মধ্য প্রাচ্যের উৎপাদিত অশোধিত তেলের থেকে বম্বে হাই থেকে উৎপাদিত অশোধিত তেলের খুব ভালো মানের বলে বিবেচিত হয়। বোম্বে হাই তেলক্ষেত্রের অশোধিত তেলে ৬০% এর বেশি প্যারাফিনিক উপাদান রয়েছে এবং মধ্য প্রাচ্যের হালকা অশোধিত তেলে মাত্র ২৫% প্যারাফিন রয়েছে। 
২০০৯ সালের নভেম্বরে, বোম্বে হাই তেলক্ষেত্রে উৎপাদনের পরিমাণ ছিল ৩,৪৭,১৯৭ ব্যারেল প্রতি দিন (৫৫,১৯৯.৯ ঘনমিটার/দিন), যা ভারতের গার্হস্থ্য তেল উৎপাদন অর্ধেক। 
২০১৮ সালের হিসাবে তেল ক্ষেত্রের উৎপান ছিল ২,০৫,০০০ ব্যারেল প্রতি দিন (৩২,৬০০ ঘনমিটার/দিন)।
কাহো না... প্যায়ার হ্যায়

কাহো না... পেয়্যার হ্যায় (; ) হল ২০০০ সালে মুক্তিপ্রাপ্ত একটি ভারতীয় রোম্যান্টিক থ্রিলার চলচ্চিত্র। এই চলচ্চিত্রটির পরিচালক ছিলেন রাকেশ রোশন। এই ছবিতেই তার পুত্র হৃতিক রোশন ও অমীশা প্যাটেল প্রথম আত্মপ্রকাশ করেন। ছবিতে হৃতিককে রোহিত ও রাজের দ্বৈত চরিত্রে দেখা যায়।
"কাহো না... পেয়্যার হ্যায়" ২০০০ সালের বলিউডের সফলতম ছবি। পরে "লিমকা বুক অফ রেকর্ডস্‌"-এ সর্বাধিক সংখ্যক (১০২টি) পুরস্কার-প্রাপ্ত বলিউড ছবি হিসেবে এটি নাম তোলে। এই ছবির প্রযোজক ও পরিচালক হিসেবে রাকেশ রোশন প্রথম ফিল্মফেয়ার পুরস্কার লাভ করেন। হৃতিক তার অভিনয়ের জন্য প্রশংসিত হন। এই ছবিতে অভিনয় করেই তিনি একসঙ্গে ফিল্মফেয়ার শ্রেষ্ঠ পুরুষ অভিষেক পুরস্কার ও ফিল্মফেয়ার শ্রেষ্ঠ অভিনেতা পুরস্কার পান। তিনিই একমাত্র অভিনেতা যিনি এই দুটি পুরস্কার একসঙ্গে পেয়েছেন।
"কাহো না... পেয়্যার হ্যায়" ছবির সাফল্যে উদ্বুদ্ধ হয়ে পিতাপুত্র জুটি পরবর্তী কয়েকটি ছবিতে একসঙ্গে কাজ করেন। এগুলির মধ্যে উল্লেখযোগ্য "কোই... মিল গায়া", "কৃষ", "কৃষ ৩" ও "কাইটস্‌"।
এই ছবির প্রথমার্ধ্বের শেষে দেখা যায়, নায়ক একটি দুর্ঘটনায় মৃত বলে জানা যাচ্ছে এবং ছবির দ্বিতীয়ার্ধ্বে দেখা যায়, নায়িকাকে মানসিক অবসাদ থেকে মুক্ত করার জন্য কাকার বাড়িতে পাঠানো হচ্ছে। যাত্রাপথে নায়িকা নায়কের মতো দেখতে একজনকে দেখে চমকে উঠছে। পরে নায়িকা তাকেই একটি ডিস্কোথেকে আনন্দের সঙ্গে নাচতে দেখছে। এই ঘটনাটি ১৯৮৬ সালের কন্নড় চলচ্চিত্র "কথা সপ্তমী" থেকে অনুপ্রাণিত।
মেহের আলী শাহ

মেহের আলী শাহ (জন্ম: ১ রমজান ১২৭৫ হিজরী/১৪ এপ্রিল ১৮৫৯, গুলরা শরীফ, মৃত্যু: মে ১৯৩৭) পাকিস্তানের একজন উল্লেখযোগ্য সুফি। তিনি ১৮৫৯ সালে পাকিস্তানের গুলরা শরীফে জন্মগ্রহণ করেন। তিনি চিশতিয়া তরিকার সুফি ছিলেন। হানাফি আলেম হিসেবে তিনি আবদুল হক দেহলভীর অবস্থান সমর্থন করেছেন এবং আহমদিয়া-বিরোধী আন্দোলনের একজন শীর্ষস্থানীয় নেতা ছিলেন। তিনি অনেক গ্রন্থ লিখেছেন, এর মধ্যে বিশেষভাবে উল্লেখযোগ্য হচ্ছে মির্যা গোলাম আহমদের আহমদীয়া মুসলিম আন্দোলনের সমালোচনা করে রচিত সমালোচনামূলক গ্রন্থ "সাইফ এ চিশতিয়া" ("চিশতিয়া তরিকার তরবারি")।
মেহের আলী শাহ ছিলেন সিলসিলা-এ-চিশতিয়া নিজামিয়ার পীর শামস উদ-দিনের শিষ্য এবং খলিফা (আধ্যাত্বিক প্রতিনিধি)। তার জীবনী মেহের-এ-মুনীর গ্রন্থে বর্ণিত রয়েছে তিনি মক্কায় হাজী ইমদাদুল্লাহ মুহাজির মাক্কীর সাথে সাক্ষাৎ করার পর ইমদাদুল্লাহর খলিফাও মনোনীত হয়েছিলেন।
অলিম্পিকে কলম্বিয়া

কলম্বিয়ার অলিম্পিক গেমসে প্রথম অংশগ্রহণ করে ১৯৩২ গ্রীষ্মকালীন অলিম্পিকে। এরপর থেকে কলম্বিয়া ১৯৫২ গেমস বাদে সকল গ্রীষ্মকালীন অলিম্পিক গেমসে প্রতিনিধিত্ব করে আসছে। কলম্বিয়া শীতকালীন অলিম্পিক গেমসের মধ্যে শুধু ২০১০ শীতকালীন অলিম্পিকে অংশগ্রহণ করেছে।
কলম্বিয়ান ক্রীড়াবিদগণ ৮টি ভিন্ন ক্রীড়ায় মোট ১৯ টি পদক জিতেছে। কলম্বিয়ান ক্রীড়াবিদদের মধ্যে প্রথম স্বর্ণ পদক জিতে মারিয়া ইসাবেল উরুতিয়া, তিনি ২০০০ গ্রীষ্মকালীন অলিম্পিকে ভারোত্তোলন ৭৫ কেজি বিভাগে স্বর্ণ পদক জিতেছিলেন।
কলম্বিয়ার জাতীয় অলিম্পিক কমিটি ১৯৩৬ সালে গঠিত হয় এবং ১৯৪৮ সালে আন্তর্জাতিক অলিম্পিক কমিটি আইওসির স্বীকৃতি লাভ করে।
ঘুঘুডাঙ্গা জমিদার বাড়ি

ঘুঘুডাঙ্গা জমিদার বাড়ী ব্রিটিশ শাসনামলে নির্মিত দিনাজপুর জেলা শহর থেকে প্রায় ৯ কিলোমিটার দক্ষিণে আউলিয়াপুর ইউনিয়নে পূর্নভবা নদীর তীরে ঘুঘুডাঙ্গা জমিদার বাড়ির অবস্থান। 
ঘুঘুডাঙ্গা থেকে মাত্র ১২মাইল দক্ষিণে পূর্নভবা নদীর পূর্বতীরে ছিল গুপ্ত পাল শাসনামলের কোটিবর্ষ নগরী; যা পরবর্তীতে বানগড় বা দেবকোট নামেও পরিচিত ছিল। ১২০৪-০৫ বাংলা সালে ইখতিয়ার উদ্দীন মোহাম্মদ বখতিয়ার খলজী বাংলার উত্তর ও পশ্চিমাঞ্চল অধিকারের পর প্রথমে লখনৌতি নামক স্থানে তার রাজধানী স্থাপন করলেও পরবর্তীকালে তিনি এই দেবকোটে রাজধানী স্থানান্তরিত করেন। দেবকোট থেকে তিনি ব্যর্থ তিব্বত অভিযানে গিয়ে ফিরে আসেন এবং এ দেবকোটেই তিনি নিহত হন। এ স্থানেই মুসলিম আমলে দমদমা দুর্গও নির্মিত্ত হয়েছিল। এই ধ্বংসপ্রাপ্ত নগরীর নিকট এখন রয়েছে ভারতের দক্ষিণ দিনাজপুর জেলার গঙ্গারামপুর থানা সদর।
বর্তমান ঘুঘুডাঙ্গার প্রাচীন নাম ‘‘একবারপুর’’ প্রায় শতবছর পূর্বে, ব্রিটিশ শাসনের সময় তৎকালীন ভারতের জলপাইগুড়ির অধিবাসী নবীর মোহাম্মদ ব্যবসায়িক প্রয়োজনে এই একবারপুরে এসে এর নৈসর্গিক সৌন্ধার্যে মুগ্ধ হয়ে এখানেই থেকে যান। 
নবীর মোহাম্মদের পুত্র ফুল মোহাম্মদ চৌধুরী ক্রমান্বয়ে বহু জমিদারী ক্রয় করেন এবং পাথর ঘাটা হতে ঘুঘুডাঙ্গার জমিদার বাড়ি নির্মাণ করেন। 
১৯৫০ সালে জমিদারি প্রথা বিলুপ্তি পর্যন্ত বংশ পরম্পরায় ঘুঘুডাঙ্গা জমিদারি টিকে ছিল। 
১৯৭১ এর মুক্তিযুদ্ধের সময় জমিদারবাড়িটি মুক্তিবাহিনীর ক্যাম্প ও আশ্রয়কেন্দ্র হিসেবে ব্যবহৃত হয়েছিল। পাকহানাদার বাহিনী বাড়িটি মর্টার শেল দিয়ে ধ্বংস করে দিয়েছিল। 
ঘুঘুডাঙ্গার জমিদাররা বিভিন্ন সময়ে সামাজিক কল্যাণের জন্য কাজ করে গেছেন। বর্তমান ঘুঘুডাঙ্গা উচ্চ বিদ্যালয় ও কলেজ তাদের দ্বারা প্রতিষ্ঠিত। বর্তমান ভারতের গঙ্গারামপুরের খোজাপুরেও তারা ৬ষ্ঠ শ্রেণী পর্যন্ত একটি এম ই স্কুল করেছিলেন। ঘুঘুডাঙ্গায় গরিব মানুষের রোগ মুক্তি কামনায় তারা একটি হোমিও দাতব্য চিকিৎসালয় প্রতিষ্ঠা করেছিলেন। এই চিকিৎসালয়টি বর্তমানে সরকারী ভাবে পরিচালিত হচ্ছে। এছাড়া পল্লী মঙ্গল সমিতি নামে একটি জনকল্যাণ মূলক সংগঠন প্রতিষ্ঠা করেন জমিদার পরিবারের সদস্যরা। ঘুঘুডাঙ্গার বর্তমান পোস্ট অফিস তাদের উদ্যোগেই ব্রিটিশ শাসনামলে স্থাপিত হয়েছিল। ঘুঘুডাঙ্গায় একটি ফুরকানিয়া মাদ্রাসা স্থাপন, মসজিদ নির্মাণ, দিনাজপুর স্টেশন রোড জামে মসজিদের নির্মাণ, বর্তমান দিনাজপুর জেলা জজকোর্ট এলাকায় ২টি মসজিদ নির্মাণ, কাচারীতে কপিকল সহ কূয়া স্থাপনে উল্লেখযোগ্য অবদান রেখেছেন ঘুঘুডাঙ্গার জমিদার পরিবার। সাধারণ মানুষের পানি সমস্যা মোকাবেলায় জমিদারগণ ঘুঘুডাঙ্গা এষ্টেটে পীরপুকুর, বঁচাপুকুর, ঝাড়–য়ানী দিঘী সহ বেশ কয়েকটি বড় দিঘি খনন করেছিলেন।
জয়দেবপুর থানা

জয়দেবপুর থানা বাংলাদেশের গাজীপুর জেলার একটি প্রশাসনিক থানা।
গাজীপুর জেলা মূলতঃ ঢাকার উত্তর পাশের জেলা।জয়দেবপুর থানা গাজীপুর জেলার মাঝখানে অবস্থিত। উত্তরে শ্রীপুর উপজেলা, দক্ষিণে গাজীপুর সিটি করপোরেশন ও রূপগঞ্জ উপজেলা। পূর্বে কালীগঞ্জ ও শ্রীপুর উপজেলা এবং পশ্চিমে কালিয়াকৈর উপজেলা অবস্থিত।
এগুলো হলোঃ
এখানকার প্রধান শিক্ষা প্রতিষ্ঠানগুলো হলোঃ-
আইলহাঁস ইউনিয়ন

আইলহাঁস ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। মোট আয়তন ৬,১৭৯ একর। জনসংখ্যা নারী এবং পুরুষের সংখ্যা ১৫,৭৬৬। মোট গ্রামের সংখ্যা ১৭টি। শিক্ষা প্রতিষ্ঠান ১৩টি।
মোট আয়তন ৬,১৭৯ একর।
চুয়াডাঙ্গা জেলা শহর থেকে ১২ কি.মি পূর্ব দিকে এবং আলমডাঙ্গা উপজেলা শহর থেকে ১০ কি.মি দক্ষিণে আইলহাঁস ইউনিয়নটি অবস্থিত। এছাড়া এই ইউনিয়নের সকল গ্রামের প্রধান প্রধান রাস্তা পিচঢালা পাকা রাস্তা। গ্রামের অভ্যন্তরে প্রায় সকল গ্রামীণ রাস্তা-ই সরকারি অর্থায়নে ইউনিয়ন পরিষদের তত্ত্বাবধানে সোলিং ও হেরিংকরণ সম্পন্ন। যেটুকু অল্প বাকি আছে, সেগুলোও খুব দ্রুত হেরিং/সোলিংকরণ হয়ে যাবে বলে জনসাধারণ মনে করে। যোগাযোগ ব্যবস্থা বিবেচনায় মফস্বলের অত্র আইলহাঁস ইউনিয়নটি দেশের অন্যতম মডেল ইউনিয়ন হিসেবে বিবেচনা করা যায়।
জনসংখ্যা নারী এবং পুরুষের সংখ্যা ১৫,৭৬৬ (পনেরো হাজার সাতশত ষেষ্ট্টি) জন।
এখানে ০৮ টি প্রাথমিক বিদ্যালয়, ০৪ টি মাধ্যমিক বিদ্যালয় এবং ০৪টি মাদ্রাসা রয়েছে।
ঘোলদাড়ী শাহী মসজিদটি তৎকালীন বৃহত্তর কুষ্টিয়া (কুষ্টিয়া-চুয়াডাঙ্গা-মেহেরপুর) জেলার প্রথম স্থাপিত জামে মসজিদ হিসেবে পরিচিত।। এই মসজিদটি ঘোলদাড়ী বাজার থেকে প্রায় ১ কিঃ মিঃ দক্ষিণ পূর্ব দিকে অবস্থিত। এখান থেকেই এই জেলায় গুলোর প্রথম ইসলাম প্রচার শুরু হয়। বর্তমানে এটি দর্শনীয় স্থান।
রখুনি কান্ত জমিদার বাড়ি

রখুনি কান্ত জমিদার বাড়ি দিনাজপুর জেলায় অবস্থিত বিরামপুর উপজেলার অন্যতম প্রত্নস্থল হিসেবে পরিচিত। এটি রতনপুর নামক এলাকায় অবস্থিত এক ঐতিহাসিক জমিদার বাড়ি। জমিদার রখুনি কান্ত এখানে বাস করতে বলে জানা যায়।
বিরামপুর উপজেলার উত্তরে ১২ কিলোমিটার দুরে খানপুর প্রত্নতাত্ত্বিক নিদর্শন অষ্টাদশ শতকের জমিদার বাড়িসহ জমিদারের ১২শ বিঘা জমি বনজ ফলজ ও ওষুধি বাগান রয়েছে। অনুসন্ধানে জানা গেছে, ব্রিটিশরা অষ্টাদশ শতকে ফুলবাড়ি জমিদারের পক্ষে খাজনা আদায়কারী হিসাবে রাজকুমার সরকারকে বিরামপুরের রতনপুর কাচারীতে প্রেরণ করা হয়। এখান থেকে তিনি বিরামপুর, নবাবগঞ্জ, হাকিমপুর ও ফুলবাড়ী এলাকার প্রজাদের নিকট থেকে নৈপুণ্য ও যোগ্যতার সাথে খাজনা আদায় করতেন। আদায়কারী কর্মদক্ষতায় সন্তুষ্ট হয়ে জমিদার তার বোনের সাথে রাজকুমারের বিয়ে দেয় এবং সাড়ে ৬শ বিঘা জমিসহ রতনপুর কাচারী উপহার দেন। সাধারণ আদায়কারী থেকে জমিদার বনে রাজকুমার আরো অধিক অর্থসম্পদের নেশায় মেতে ওঠেন। অপরদিকে একই মৌজায় আড়াইশত একর জমি ও অঢেল অর্থের মালিক রঘুহাসদা নামের একজন প্রতাপশালী সাঁওতাল ছিলেন। রাজকুমার সুযোগ বুঝে সাঁওতাল বঘু হাসদার কাছ থেকে ৫ বস্তা কাঁচা টাকা ধারে নিয়ে অন্য জমিদারের আরো ৩শ একর জমি নিলামে ডেকে ৫০ একর ফলের বাগান দখল করে নিয়ে উপকারী রঘু হাসদাকে বিতাড়িত করেন। এলাকার একক জমিদার হিসেবে তৈরী করে সুদৃশ্য দ্বিতল বিশিষ্ট মনোরম অট্টালিকা। জানা যায়, নতুন জমিদার রাজকুমারের রতন কুমার ও রক্ষনী কুমার নামে দুই পুত্র সন্তানের মধ্যে ১৬ বছর বয়সের বড় ছেলে রতন কুমার মন্দিরের পুকুরে গোসল করতে গিয়ে মারা যায়। পুত্র শোকে কিছুদিন পর রাজকুমারের মৃত্যু ঘটলে উনবিংশ শতাব্দীর প্রথমার্ধে অঢেল সম্পদ, বাগান ও পুকুরসহ ১২শ বিঘা জমিদারী লাভ করেন রক্ষুনী রাজকুমার সরকার। বর্তমানে এখানে গড়ে উঠেছে একটি ইসলামিক মিশন হাসপাতাল, ১টি দাখিল মাদ্রাসা, মসজিদসহ বিশাল একটি পুকুর। জমিদারের তৈরীকৃত সুদৃশ্য দ্বিতল অট্টালিকাটিতে ইউনিয়ন ভূমি অফিস হিসেবে কাজ করছে। জেলা প্রশাসক রক্ষুনী বাবুর সম্পত্তি ১নং খাস খতিয়ানে অন্তর্ভুক্ত করেছেন। যুগ যুগ ধরে এই জমিদার বাড়ীটি মেরামত ও সংষ্কার না করায় তা ধ্বংস হতে চলছে।
বিরামপুর অঞ্চলের শাসক এবং জমিদার রখুনি কান্ত তার বসবাসের জন্য একটি বাড়ি নির্মাণ করে। ১৯৭১ সালের যুদ্ধের সময় সে এ স্থান থেকে চলে যায়।
জমিদার বাড়ির স্মৃতিস্বরূপ এখন একটি দ্বিতল বিশিষ্ট ভবন ছাড়া আর কিছুই অবশিষ্ট নেই। এই দ্বিতল ভবনটিও এখন অনেকাংশ প্রায় ধ্বংস হয়ে গেছে।
দিনাজপুরের ফুলবাড়ি উপজেলা এবং বিরামপুর উপজেলার প্রধান সংযোগ রোডের মাঝামাঝি স্থান জয়নগর বাজার থেকে সোজা পূর্ব দিকে রতনপুর বাজারে আসতে হবে। রতনপুর বাজার থেকে ঠিক উত্তর দিকে রক্ষণীকান্ত জমিদার বাড়িটি অবস্থিত ।
জমিদার বাড়ির ভবন এখন ইউনিয়ন পরিষদের অধীনে রয়েছে। এছাড়াও জমিদারদের সম্পত্তির উপর এখন একটি ইসলামিক মিশন হাসপাতাল, একটি ইবতেদায়ী মাদ্রাসা ও একটি মসজিদ রয়েছে।
অলিম্পিকে কোস্টা রিকা

কোস্টারিকা প্রথম ১৯৩৬ সালে অলিম্পিক গেমসে অংশগ্রহণ করে, কিন্তু পরের চারটি অলিম্পিয়াডে অংশগ্রহণ করেনি। ১৯৬৪ গ্রীষ্মকালীন গেমসে কোস্টারিকা পুনরায় অংশগ্রহণ করে। গ্রীষ্মকালীন অলিম্পিক ছাড়াও কোস্টারিকা ১৯৮০ সালে শীতকালীন অলিম্পিক গেমসে অংশগ্রহণ শুরু করে।
কোস্টারিকার ক্রীড়াবিদগণ গ্রীষ্মকালীন অলিম্পিকে ৪টি পদক জিতেছে। তার মধ্যে ১টি স্বর্ণ সহ তিনটি পদক জিতেছে ক্লাউডিয়া পল এবং অন্য পদক জয়ী ক্রীড়াবিদ হলেন সিলভিয়া পল। চারটি পদক সাঁতারে অর্জন করেছে।
কোস্টারিকার জাতীয় অলিম্পিক কমিটি ১৯৩৬ সালে গঠিত হয় এবং একই বছর আইওসির স্বীকৃতি লাভ করে।
পাগলা দেওয়ান বধ্যভূমি

পাগলা দেওয়ান বধ্যভূমি জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে। 
১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানি সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে।
স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে।
পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।
জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত।